b'\n_START_ARTICLE_\nArab\xc5\xb3 mitologija\n_START_PARAGRAPH_\nArab\xc5\xb3 mitologija apima senov\xc4\x97s arab\xc5\xb3 prie\xc5\xa1islaminius tik\xc4\x97jimus. Prie\xc5\xa1 Islamo atsiradim\xc4\x85 bei \xc5\xbeym\xc5\xb3 \xc4\xafsigal\xc4\x97jim\xc4\x85 Arab\xc5\xb3 pusiasalyje 622 metais (pirmais Islamo kalendoriaus metais), fizinis Islamo centras, Mekos Kaaba, nebuvo vieno "Dievo" simbolis, kokiu ji yra dabar. Kaaba ta\xc4\x8diau bvuo apsupta daugyb\xc4\x97s simboli\xc5\xb3, vaizduojan\xc4\x8di\xc5\xb3 demonus, d\xc5\xbeinus, pusdievius ir kitas \xc4\xafvairias b\xc5\xabtybes, kruios atspind\xc4\x97jo ypatingai politeistin\xc4\x99 prie\xc5\xa1islamin\xc4\x97s Arabijos aplink\xc4\x85. Nors i\xc5\xa1 esm\xc4\x97s i\xc5\xa1skirtinai prie\xc5\xa1islamini\xc5\xb3 padavim\xc5\xb3 bei mit\xc5\xb3 n\xc4\x97ra i\xc5\xa1lik\xc4\x99, galima numanyti, kad tokioje politeistin\xc4\x97je aplinkoje aplinkoje vie\xc5\xa1\xc4\x97jo ypatinga mitologin\xc4\x97 tautosaka bei savita mitologija.\n_START_SECTION_\nRy\xc5\xa1iai su Islamo mitologija\n_START_PARAGRAPH_\nIstorijos apie d\xc5\xbeinus, stebuklingas lempas, skraidan\xc4\x8dius kilimus, kurias galima rasti pasak\xc5\xb3 rinkinyje T\xc5\xabkstantis ir viena naktis ir kituose k\xc5\xabriniuose, buvo perduodamos per kartas. Islamo mitologija tikriausiai tur\xc4\x97jo b\xc5\xabti ypatingai paveikta senov\xc4\x97s Arab\xc5\xb3 mitologija, d\xc4\x97l to sunku jas abi skirti._NEWLINE_Blogio akies koncepcija galima rasti Korane, al-Falaq Suroje. Net ir dabar talismanas Fatimos ranka yra kartais naudojamas neutralizuoti tariam\xc4\x85 "Blogio akies" efekt\xc4\x85, nepaisant to, kad jos naudojimas Islame yra u\xc5\xbedraustas taip pat kaip ir visi kiti talismanai bei prietarai.'